15 หุ้นเล็กวิ่งคึก!
“ข่าวหุ้นธุรกิจ”ขอแนะนำสำหรับนักลงทุนที่อยากเล่นเก็งกำไรในหุ้นกลุ่ม mai มาให้พิจารณากัน โดยคัดสรร 15 หุ้นปรับตัวขึ้นต่อเนื่องในช่วงเดือนพฤศจิกายน 2558 ได้แก่ SANKO, TAPAC, SWC, FSMART, PIMO, TPCH, JSP, EA, GIFT, NCL, 2S, BKD, MBAX, PICO และ SPA ตามลำดับ เพราะดีกว่านักลงทุนจะย่ำเท้าอยู่กับที่เดิมแบบไม่มีเป้าหมาย
20 ธ.ค. 2558

บนเวทีการลงทุน ย่อม “มีได้ มีเสีย” หลายๆ ท่านคงรู้เป็นอย่างดี การลงทุนในตลาดหุ้นก็เช่นกัน หากใครเลือกถูกตัวก็จะได้กำไร หากใครเลือกผิดตัวก็จะขาดทุน
ยิ่งเป็นหุ้นในตลาดหลักทรัพย์เอ็ม เอ ไอ ด้วยเป็นหุ้นขนาดเล็ก ย่อมมีโอกาสมีความเสี่ยงมากกว่าหุ้นขนาดใหญ่ เนื่องจากเป็นหุ้นที่มีความผันผวนค่อนข้างสูง เพราะราคาหุ้นมักกระชาก ขึ้น-ลง กันร้อนแรง เหตุจากมูลค่าหุ้นที่มีจำนวนน้อยด้วย…นักลงทุนจึงมักเล่นหุ้น mai เพียงการเก็งกำไรระยะสั้นๆ เท่านั้น…
 ดังนั้น วิธีการเล่นหุ้น mai จึงต้องเข้าใจธรรมชาติของพื้นฐานความเสี่ยงและโอกาสเติบโตควบคู่กันไป อีกทั้งประเมินตัวเองว่า มีความสามารถเพียงพอหรือไม่ที่จะเดินหน้าเข้าไปลองเล่นหุ้นลักษณะนี้
“ข่าวหุ้นธุรกิจ”ขอแนะนำสำหรับนักลงทุนที่อยากเล่นเก็งกำไรในหุ้นกลุ่ม mai มาให้พิจารณากัน โดยคัดสรร 15 หุ้นปรับตัวขึ้นต่อเนื่องในช่วงเดือนพฤศจิกายน 2558 ได้แก่ SANKO, TAPAC, SWC, FSMART, PIMO, TPCH, JSP, EA, GIFT, NCL, 2S, BKD, MBAX, PICO และ SPA ตามลำดับ เพราะดีกว่านักลงทุนจะย่ำเท้าอยู่กับที่เดิมแบบไม่มีเป้าหมาย
ส่วนของหุ้นกลุ่ม mai ปรับตัวขึ้นมีอยู่ 15 บริษัท แต่มีบริษัทที่ปรับตัวขึ้นเกิน 15% มีอยู่ 4 บริษัท ตัวแรกเป็นหุ้น SANKO หรือ บริษัท ซังโกะ ไดคาซติ้ง (ประเทศไทย) จำกัด (มหาชน) ราคาหุ้นได้ปรับตัวขึ้นจาก 30 ต.ค. 58 ถึง 30 พ.ย. 58 ปรับตัวเพิ่มขึ้น 39.64% ส่วนหนึ่งผลจาก บริษัท ไทยบริการอุตสาหกรรมและวิศวกรรม จำกัด (มหาชน) หรือ T เข้าเก็บหุ้นอีกจำนวน 0.43% ส่งผลถือหุ้นเพิ่มเป็น 10.35%
ต่อมาหุ้น TAPAC หรือ บริษัท ทาพาโก้ จำกัด (มหาชน) ราคาหุ้นได้ปรับตัวขึ้นจาก 30 ต.ค. 58 ถึง 30 พ.ย. 58 ปรับตัวเพิ่มขึ้น 31.03%ส่วนหนึ่งเป็นผลมาจาก“อัฏฐพล สิทธิพงศ์ธนกุล” เข้าเก็บหุ้นอีกจำนวน 1.773% ส่งผลให้ถือเพิ่มเป็น 5.7%
ส่วนหุ้นSWC หรือ บริษัท เชอร์วู้ด เคมิคอล จำกัด (มหาชน) ราคาหุ้นได้ปรับตัวขึ้นจาก 30 ต.ค. 58 ถึง 30 พ.ย. 58 ปรับตัวเพิ่มขึ้น 16.37% อาจเป็นการไล่ซื้อหุ้นจากผลการดำเนินงานช่วงไตรมาส 3 ออกมาแข็งแกร่งเมื่อเทียบกับช่วงเดียวกันของปีก่อน
ขณะที่หุ้น FSMART หรือ บริษัท ฟอร์ท สมาร์ท เซอร์วิส จำกัด (มหาชน) ราคาหุ้นได้ปรับตัวขึ้นจาก 30 ต.ค. 58 ถึง 30 พ.ย. 58 ปรับตัวเพิ่มขึ้น 15.33% อาจเป็นการไล่ซื้อหุ้นจากผลการดำเนินงานในช่วงไตรมาส 3 ออกมาอย่างแข็งแกร่งเมื่อเทียบกับช่วงเดียวกันของปีก่อน ประกอบกับนักลงทุนมีความมั่นใจต่อการขยายธุรกิจตู้เติมเงิน-เพิ่มตู้ขายน้ำมัน ในปี 59
เห็นได้ว่าแรงสนับสนุนที่ทำให้ราคาหุ้นปรับตัวขึ้น มักเป็นเรื่องผลประกอบการ และอีกกรณีคือการเก็บหุ้นของนักลงทุนรายใหญ่ ซึ่งส่วนดังกล่าวสามารถกำหนดทิศทางของหุ้นกลุ่ม mai ได้ดีกว่าอย่างอื่น
ทั้งนี้ ใครที่อยากอยู่บนเวที หุ้นเก็งกำไรอย่างตลาด mai ก็เลือกให้ถูกตัว
แล้วคุณจะรวยในพริบตา…
…
 
ตารางความเคลื่อนไหวของราคาหุ้นกลุ่ม mai ที่ปรับตัวขึ้นช่วงเดือนพฤศจิกายน 2558